Инспекторите од Секторот за инспекциски надзор над примената на законските и други прописи од областа на социјалната заштита и заштитата на децата при Министерство за труд и социјална политика врз основа на член 242 од Законот за социјалната заштита („Службен весник на Република Македонија” број 79/2009, 36/2011, 51/2011, 166/2012, 15/2013, 79/2013, 164/2013, 187/2013, 38/2014, 44/2014, 116/2014, 180/2014, 33/2015, 72/2015, 104/2015, 150/2015, 173/2015, 192/2015, 30/2016, 163/2017 и 51/2018) (во натамошниот текст: Законот), а за отстранување на недостатоците и неправилностите утврдени со Записникот број ИП1 16-86 од 29.03.2019 година за извршен вонреден инспекциски надзор во ЈУ Меѓуопштински центар за социјална работа на град Скопје застапуван од  Директорот Наташа Станојевиќ , донесе

Р   Е   Ш   Е   Н   И   Е
	
   Се наредува на Директорот на ЈУ Меѓуопштински центар за социјална работа на град Скопје Наташа Станојевиќ за отстранување на констатираните недостатоци и неправилности во примената на Законот за социјална заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015 и 150/2015), Законот за превенција, спречување и заштита од семејно насилство (,,Службен весник на Република Македонија,, број 138/2014, 33/2015 и 150/2015 ) подзаконските, општите, поединечните и другите акти донесени врз нивна основа да ги преземе следните мерки во роковите и од страна на одговорните лица:

1. Центарот да презема потребни мерки и активности заради заштита на личноста, правата и интересите на децата, односно да ја предупреди мајката на недостатоците во воспитанието и развојот на децата, согласно член 83, 84 и 85 од Законот за семејството. 
    Рок:  10 април 2019 година 

    2. Се задолжува директорот на Центарот, веднаш по истекот на рокот за извршување на инспекциските мерки, а најдоцна во рок од три дена писмено да го извести инспекторот дали се извршени инспекциските мерки определени за отстранување на констатираните неправилности во работата на Центарот, согласно член 30 од Законот за инспекциски надзор, (,,Службен весник на Република Македонија,, број 50/2010, 162/2010, 157/2011,147/2013, 41/2014, 33/2015, 193/2015, 53/2016, 11/2018, 83/2018 и 120/2018).

        	       Жалбата не го задржува извршувањето на решението.

О б р а з л о ж е н и е

           Инспекторите од Секторот за инспекциски надзор над примената на законските и други прописи од областа на социјалната заштита и заштитата на децата при Министерството за труд и социјална политика, извршија вонреден инспекциски надзор во ЈУ Меѓопштински центар за социјална работа на град Скопје на ден 28.03.2019 година,  во поглед на постапувањето на Центарот по предметот на И.и В. К. во постапка за уредување на начинот на одржување на личните односи и непосредни контакти на малолетните деца со родителот со кого не живеат, односно таткото и заштита од сторено семејно насилство врз децата.
Инспекцискиот надзор е извршен над применувањето и спроведувањето на Законот за социјалната заштита („Службен весник на Република Македонија” број 79/2009, 36/2011, 51/2011, 166/2012, 15/2013, 79/2013, 164/2013, 187/2013, 38/2014, 44/2014, 116/2014, 180/2014, 33/2015, 72/2015, 104/2015, 150/2015, 173/2015, 192/2015, 30/2016 , 163/2017 и 51/2018), Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015 и 150/2015), Законот за превенција, спречување и заштита од семејно насилство (,,Службен весник на Република Македонија,, број 138/2014, 33/2015 и 150/2015) подзаконските, општите, поединечните и другите акти донесени врз нивна основа.
         За извршениот инспекциски надзор и констатираната состојба, инспекторите составија записник број ИП1 16-86 од 29.03.2019 година.
         
         Жалбата не го задржува извршувањето на решението согласно член 244 став 2 од Законот.

Решено во Секторот за инспекциски надзор над примената на законските и други прописи од областа на социјалната заштита и заштитата на децата при Министерство за труд и социјална политика на ден 29.03.2019 година под број ИП1 16-86.     
             
Правна поука: против ова решение може да се изјави жалба до Државната комисија за одлучување во втор степен во областа на инспекцискиот надзор и прекршочната постапка во  рок од 8 дена од денот на приемот на решението.

                                                              
                                                                                 Инспектори за социјална заштита
                                                                                Благица Пирова
                                                                                          Александра Божиновска